știri | informații |evenimente

15 septembrie 1538 Instaurarea dominației otomane Asupra Moldovei. Ștefan Lăcustă a fost numit domn de către sultan.

8 septembrie 1880 A fost înființată Marea Lojă Națională a României, ca federație a lojilor românești; după 1948, activitatea francmasoneriei a fost interzisă în România.

16 septembrie 1880 Înființarea Societății Farmaciștilor din România.

14 septembrie 1876 S-a născut istoricul Alexandru Lapedatu, specialist în istoria evului mediu; membru al Academiei Române, președinte al acestui for în perioada 1935-1938.

31 octombrie 1918 A fost constituit, la Budapesta, Consiliul Național Român Central. Peste câteva zile consiliul s-a mutat la Arad, schimbându- și numele în Marele Sfat al Națiunii din Transilvania și Ungaria.

20 octombrie 1932 A fost format un guvern național-țărănesc sub președinția lui Iuliu Maniu, în care portofoliul externelor era deținut de Nicolae Titulescu.

20 octombrie 1935 România a fost admisă ca membru permanent în Consiliul Ligii Națiunilor, cu o majoritate de 50 de voturi (din totalul de 52), fapt fără precedent în istoria acestui for internațional.

12 septembrie 1944 Semnarea, la Moscova, a Convenției de armistițiu dintre guvernul român și guvernele Națiunilor Unite prin care se consfințea starea de fapt a ieșirii României din război și întoarcerea armelor împotriva Germaniei; la articolul 16 convenția prevedea scoaterea din circulație a tuturor publicațiilor fasciste și legionare, pretext pentru regimul comunist mde a scoate din circuitul public privat texte importante referitoare la unitatea statului român, la tradițiile românești, ori la românii din alte țări; pe lista autorilor interziși figurau: Gheorghe Șincai, Nicolae Iorga, Mihai Eminescu, Mircea Eliade, Mihail Sebastian.

30 octombrie 1951 Și-a început activitatea Uzina Medgidia, devenită “Lafarge Romcim” 19 septembrie 2001 Parlamentul României a adoptat hotărârea de participare a țării, ca aliat NATO, la lupta împotriva terorismului, inclusiv prin mijloace militare, dacă va exista o cerere în acest sens, ca urmare a atacului de la 11 septembrie 2001.

8 septembrie 1880 A fost înființată Marea Lojă Națională a României, ca federație a lojilor românești; după 1948, activitatea francmasoneriei a fost interzisă în România.

EVENIMENTE

Festivalul-Concurs Internaţional de Creaţie Literară „Bogdania”, Ediţia a-X-a, 02 iulie 2021, sediul AGIR, Bucureşti

Asociaţia cultural-umanitară „Bogdania”, fondată și condusă de către poetul Ionel Marin din Focșani, județul Vrancea, organizează anual Festivalul-concurs internaţional de creaţie literară „Bogdania” ajuns, în acest an, la ediţia a X-a. Parteneri la această ediţie au fost: Cenaclul „Literar ing” al AGIR, Liga Scriitorilor Români, Revista Cronica Timpului a UZPR, Societatea pentru Cultura şi Literatura Română în Bucovina şi Revista de cultură Bogdania din Focșani. Invitaţi speciali: Florian Laurenţiu Stoica, directorul revistei “Independenţa Română-Independenţa prin cultură” şi Emil Străinu, scriitor și publicist. Membrii Juriului au fost: Prof. univ. Nicolae Vasile, preşedintele Cenaclului „Literar ing” şi al Juriului, membru UZPR; Al. Florin Ţene, preşedintele naţional al LSR, membru UZPR; Ionel Marin, preşedintele Asociaţiei cultural-umanitare Bogdania, membru UZPR; Geo Călugăru, poet, prozator, membru USR; Adrian-Nicolae Popescu, poet, prozator, membru UZPR. Domnul Ionel Marin a înmânat premiile premianţilor prezenţi la festivitate. Lista cu premianţii I.Grupa I – tineri între 15-30 de ani: Secţiunea Poezie: Premiul I – Gheorghe Ana Larisa; Premiul II – Vişan Raluca Marieta; Premiul III – Cociu Leonid; Menţiuni: Tiron Laurenţa-Laura; Ursachi MariaMarcela; Toma Flavia-Elena; Secţiunea Proză scurtă: Premiul I – Harag Georgiana; Premiul II – Lorincz Greti; Premiul III – Mitu Gabriela Camelia; Menţiuni: Matei Bianca; Gherman Raluca; Secţiunea Eseu: Premiul I – Iftime Daniil Constantin; Premiul II – Blându Maria; Premiul III – Miriţescu Alexia. II.Grupa II – concurenţi peste 30 de ani: Secţiunea Poezie: Premiul I – Stoicescu Andrei Violeta; Premiul II – Mălăiaş Crenguţa-Gabriela; Premiul III – Ţăpligă- Dăneţ Dan Marian; Menţiuni: Ninulescu Ana Maria; Dimitriu Viorica-Ionela; Gherase Laurenţiu Cristian; Giurgiu Aurelia Ildiko; Sceglov Olesea; Secţiunea Proză scurtă: Premiul I –Vizitiu Petronel; Premiul II – Enculescu Nicoleta; Premiul III – Cojocel Radu; Menţiuni: Stan Mara; Dumitru Doruţa; Pavel Nicolae; Gigîrtu Carmen; Secţiunea Eseu: Premiul I – Olariu Elena; Premiul II – Corneliu Ion; Premiul III – Ţăpligă-Dăneţ Dan Marian; Menţiuni: Todică Gabriel. Trofeul Bogdania (Marele Premiu) elevului Bozomală Ştefan Iulian de la Colegiul Naţional „Ştefan cel Mare” din Suceava.

prof. Nicolae Vasile

Opera română Triplă aniversare

Pe data de 27 iulie a.c., a avut loc la Opera Națională București, evenimentul aniversar dedicat celor “ Arc peste timp al cooperării România-UNESCO 65 de ani România în UNESCO. ”. N-o pot considera altfel decât o coincidență fericită sărbătorirea concomitentă, a încă două evenimente importante – 65 de ani de la înființarea Televiziunii Române (1956) și 82 de ani (1939) de la întemeierea primului Centru Cultural din București, numit Mihai Eminescu, înscris de curând, pe lista UNESCO, a valorilor de Patrimoniu Mondial. Această triplă aniversare desfășurată în fața unui public select, a cuprins: alocuțiuni, concert Corul Madrigal, expoziție lucrări de artă plastică “Patrimoniu în 65 de ilustrații plastice”, film de prezentare “De două ori 65”, expoziție foto-documentară din Arhiva Diplomatică – “România și UNESCO, arc peste timp”, cupă de șampanie aniversară. În timp ce se desfășura spectacolul de gală, s-a primit știrea că Roșia Montana a fost înscrisă în lista de Patrimoniu Mondial UNESCO.

Geo Călugăru

Contents